മമത ബാനര്ജിയുടെ ശബ്ദം സംഗീതം പോലെ 2024 ലെ തെഞ്ഞെടുപ്പില് പ്രധാനമന്ത്രിയാകാന് അവര് മത്സരിക്കണം ബാബുല് സുപ്രീയോ മമത ബാനര്ജിയുടെ ശബ്ദം സംഗീതം പോലെയാണെന്നും 2024 ല് നടക്കുന്ന ലോക്സഭാ തെരഞ്ഞെടുപ്പില് അവര് പ്രധാനമന്ത്രി സ്ഥാനത്തേക്ക് മത്സരിക്കണമെന്നും തൃണമൂല് കോണ്ഗ്രസിലെത്തിയ ബാബുല് സുപ്രിയോ. നരേന്ദ്ര മോദിയെ നേരിടാന് രാഹുല് ഗാന്ധിയ്ക്ക് സാധിക്കില്ല. ബംഗാള് മുഖ്യമന്ത്രിയ്ക്ക് തെരഞ്ഞെടുപ്പില് വിജയസാധ്യത കൂടുതലാണെന്നും ബാബുല് പറഞ്ഞു. ബിജെപി വിട്ട് തൃണമൂലിലെത്തിയ നേതാവ് ഇന്ന് മമതയുമായി കൂടിക്കാഴ്ച നടത്തിയിരുന്നു. മമത ബാനര്ജിയുമായി നടത്തിയ സംവാദം സംഗീതം പോലെയാണ് അനുഭവപ്പെട്ടത് എന്ന് ബാബുല് പറഞ്ഞു. അതേസമയം ഭവാനിപൂരില് നടക്കുന്ന തെരഞ്ഞെടുപ്പില് താന് മമതയ്ക്ക് വേണ്ടി പ്രചാരണത്തിന് ഇറങ്ങില്ലെന്ന് ബാബുല് പറഞ്ഞു. കഴിഞ്ഞ നിയമസഭാ തെരഞ്ഞെടുപ്പില് നന്ദിഗ്രാമില് സുവേന്ദു അധികാരിയ്ക്കെതിരെ പരാജയപ്പെട്ട മമത വീണ്ടും മത്സരിക്കാന് വേണ്ടി ഭവാനിപൂരാണ് തെരഞ്ഞെടുത്തിരിക്കുന്നത്. സെപ്റ്റംബര് 30 നാണ് ഉപതെരഞ്ഞെടുപ്പ് നടക്കുന്നത്. ഇത്തവണ മമതയെ നേരിടാന് പ്രിയങ്ക തിബ്രിവാളിനെയാണ് ബിജെപി ഇറക്കിയിരിക്കുന്നത്.